Чацвёрты ўрок быў апошнім для настаўніцкага класа. Ужо трохі стаміўшыся, “непаслухмяныя дзеці” прыйшлі на ўрок логікі. Незвычайны тандэм: настаўнік фізічнай культуры і здароўя Галіна Усовіч і намеснік дырэктара па выхаваўчай рабоце Кацярына Ільютчык прапанавалі цікавыя гульні, правілы якіх можна зразумець гуляючы. Столькі разнастайных эмоцый рэдка калі ўбачыш у вочках дарослых людзей: тут і расчараванне, і смех, і здзіўленне!